I år er det nemt at berette om det sidste års aktiviteter i lauget.

Efter sidste års ekstraordinære generalforsamling den sidste fredag i sep. 2020, havde laugets spillefolk nogle få øvegange med kun få spillemænd. Men så blev al aktivitet lukket ned.

Vi besluttede så at holde en sommerfest i slutningen af Juni, 2021.

Det var med sprit, egne remedier og fast dansepartner, men det blev en fin fest med god tilslutning og god stemning.

Da den ordinære generalforsamling i marts igen måtte aflyses, er det så første gang, vi mødes alle sammen igen.

Spillemændene har øvet igen om torsdagen siden d. 2. sep.

Med håb om at vi nu får et mere normalt spille- og danseår!

Ole Ryge